PPPM จ่อชงผู้ถือหุ้น 4 มิ.ย. อนุมัติแผนเพิ่มทุน 1.65 พันล้านหุ้น ขาย RO-รองรับวอร์แรนต์
PPPM เตรียมเสนอผู้ถือหุ้น 4 มิ.ย. อนุมัติแผนเพิ่มทุน 1.65 พันล้านหุ้น ขาย RO-รองรับวอร์แรนต์ 
PPPM เตรียมเสนอผู้ถือหุ้น 4 มิ.ย. อนุมัติแผนเพิ่มทุน 1.65 พันล้านหุ้น ขาย RO-รองรับวอร์แรนต์
23 เม.ย. 2564

บริษัท พีพี ไพร์ม จำกัด (มหาชน) หรือ PPPM เปิดเผยมติคณะกรรมการบริษัทอนุมัติให้เสนอต่อที่ประชุมวิสามัญผู้ถือหุ้นครั้งที่ 1/2564 เพื่อพิจารณาอนุมัติการเพิ่มทุนจดทะเบียนของบริษัทจำนวน 1,651,132,952 บาท จากทุนจดทะเบียนเดิม 916,901,123 บาท เป็นทุนจดทะเบียนจำนวน 2,568,034,075 บาท
โดยการออกหุ้นสามัญเพิ่มทุนจำนวน 1,651,132,952 หุ้น ในมูลค่าที่ตราไว้หุ้นละ 1 บาท) เพื่อ 1) เสนอขายหุ้นสามัญเพิ่มทุนดังกล่าวแก่ผู้ถือหุ้นเดิมตามสัดส่วนการถือหุ้น (Right Offering) ในอัตราส่วน 1 หุ้นเดิมต่อ 2 หุ้นสามัญเพิ่มทุน (เศษของหุ้นให้ปัดทิ้ง) จำนวน 1,376,132,952 หุ้น ที่ราคาเสนอขายหุ้นละ 0.10 บาท คิดเป็นมูลค่าการออกหุ้นสามัญเพิ่มทุนจำนวน 137,613,295.20 บาท
และ (2) รองรับการปรับอัตราการใช้สิทธิของใบสำคัญแสดงสิทธิที่จะซื้อหุ้นสามัญของบริษัท พีพี ไพร์ม จำกัด (มหาชน) รุ่นที่ 4 (PPPM-W4) จำนวน 275,000,000 หุ้น  โดยบริษัทมีมติอนุมัติกำหนดวันประชุมวิสามัญผู้ถือหุ้นของบริษัท ครั้งที่ 1/2564 ในวันศุกร์ที่ 4 มิถุนายน 2564